Diari Oficial de la Generalitat Valenciana


Sumari del DOGV 9992, del 25-11-2024 (2024/11006)

RESOLUCIÓ de 6 de novembre de 2024, per la qual s'autoritza, com a conseqüència de determinades operacions de préstec a llarg termini per a l'amortització anticipada d'altres préstecs formalitzats per la Generalitat, una ampliació de crèdits en el capítol 9, projecte financer TA000, del programa 011A00, Servici del deute, de la secció G0119, per import de 3.793.294.845 euros (expedient 06.050/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9992

Data del DOGV
:   25-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11357

CVE
:   EBSS-L-2850-42944

Data del document
:   06-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Llei 8/2023, de 27 de desembre, de pressupostos de la Generalitat per a l'exercici 2024, arreplega en el capítol IX, Passius financers, de la secció 19, Servici del deute, una previsió de gastos en l'exercici per import de 6.898.831.439,00 euros.

El Consell, mitjançant Acord de 30 de desembre de 2022, va fer constar la seua voluntat de continuar durant l'exercici 2023, en la seua adhesió al Compartiment Fons de Liquiditat Autonòmic del Fons de Finançament a Comunitats Autònomes (FCA) per a l'exercici 2023.

Amb data 13 de febrer de 2023, es va formalitzar amb l'Institut de Crèdit Oficial (d'ara en avant ICO), en representació de l'Administració general de l'Estat, un contracte, per import de 2.704.489.137 euros que cobria les necessitats de finançament del primer trimestre de 2023. Amb dates 28 de març, 19 de maig, 26 de juny, 26 de setembre i 20 de desembre es van subscriure successives addendes, per import total de 1.652.711.915 euros, destinades a finançar les necessitats dels successius trimestres, així com les necessitats de dèficit d'exercicis anteriors que no havien sigut finançades. En este sentit, l'import del préstec finalment disposat ascendix a 6.305.280.641,86 euros, el venciment final es produirà el 31 d'octubre de 2035 i el tipus d'interés aplicable és un tipus fix del 3,449 %.

CaixaBank, SA, va presentar amb data 18 de setembre de 2024, una oferta per a formalitzar un préstec de 1.069.780.137 euros, al termini d'11 anys, amb 3 anys de manca d'amortització de principal, venciment el 31 d'octubre de 2035, equivalent a una vida mitjana de 7,5 anys, amb un tipus d'interés fix, equivalent al tipus del Tresor més un diferencial de 0,45 %. El préstec està destinat a refinançar parcialment el préstec ISO 4862.

L'evolució baixista dels tipus d'interés en les últimes setmanes davant unes expectatives de menor inflació i feble creixement a Europa, incidixen en les cotitzacions del secundari del Deute de l'Estat al termini de 7,5 anys esmentat i permet actualment, mitjançant el refinançament proposat per CaixaBank abaratir el tipus d'interés del 3,449 % al qual es liquida el préstec IUE 9782. El termini oferit és el de més duració que s'ha formalitzat al llarg dels últims anys per part de la Generalitat, per a qualsevol operació de préstec destinada a refinançar mecanismes de l'Estat.

L'Acord del Consell de Ministres de 15 d'octubre de 2024, ha autoritzat la Comunitat Valenciana per a formalitzar operacions de préstec a llarg termini per import de fins a 0.340.726.748 euros destinades a refinançar el préstec NUS 5225, a fi de reduir el cost financer per a la Comunitat. A esta reestructuració d'un préstec de mecanismes de l'Estat s’aplica en general l'apartat sèptim de la Resolució de 4 de juliol de 2017, de la Secretaria General del Tresor i Política Financera, per la qual es definix el principi de prudència financera aplicable a les operacions d'endeutament i derivats de les comunitats autònomes i entitats locals, la qual permet uns diferencials sobre Tresor més elevats que el diferencial ordinari que és de 0,20 %, sempre que entre altres condicions supose un estalvi sobre l'operació a refinançar.

Amb data 18 d'octubre de 2024, la Direcció General del Tresor i Política Financera, dependent del Ministeri d'Economia, Comerç i Empresa, ha autoritzat la formalització del préstec.

Amb data 18 d'octubre s'ha subscrit el corresponent contracte de préstec, per import de 0.161.943.299 euros, amb data de desemborsament el 31 d'octubre de 2024, amb un tipus d'interés fix del 3,081 %, amortització anual a partir de 31 d'octubre de 2028 i venciment final el 31 d'octubre de 2035. L'operació reporta a la Generalitat un estalvi d'interessos estimat en uns 27,6 milions d'euros (24,8 milions en valor actual).

Una vegada produït el desemborsament del préstec, amb data 31 d'octubre de 2024, des de la Direcció General de Finançament es proposarà la comptabilització del corresponent DRI que arreplegue l'ingrés, en capítol IX del pressupost, per import de 6.566.371.094 euros, en la posició pressupostària I.91198 Préstecs rebuts LP ens fora sector públic.

D'acord amb el que es disposa en el contracte del préstec JDT 5824 subscrit per la Generalitat, amb data 22 d'octubre de 2024 s'ha comunicat a l'ICO que, amb data 6 de novembre de 2024, la Generalitat procedirà a realitzar una amortització parcial anticipada, per import de 5.356.950.853 euros.

El pressupost de gastos de la Generalitat per a l'exercici 2024 preveu crèdit en el capítol 3, Gastos financers, per import de 607.191.122,85 euros, ja que, d'acord amb el que es preveu en el contracte de préstec subscrit amb l'ICO el 13 de febrer de 2023, la primera amortització de principal del préstec es produiria el 31 d'octubre de 2028.

D'acord amb l'anterior, el capítol IX del pressupost de gastos per a l'exercici 2024 no preveu, per tant, el crèdit necessari per a atendre l'amortització anticipada parcial del préstec YJM 0810 a realitzar el 6 de novembre de 2024, ja que, en el moment d'elaboració del pressupost, no es podia preveure que poguera produir-se l'amortització anticipada d'este préstec i, en conseqüència, es proposa una ampliació de crèdit que permeta la seua imputació al pressupost en el projecte financer TA000 capítol IX, Deute, del programa 011A00, Servici del deute, de la secció 19, per import de 0.931.167.576 euros.

Per tot això, i en virtut del que es disposa en l'article 48 de la Llei 1/2015 d'hisenda pública, sector públic instrumental i subvencions, i els articles 22.1.d i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta conselleria, adopte la seguent

RESOLUCIÓ

*Primer*

Autoritzar un augment del pressupost d'ingressos, en l'aplicació S05126973GL01660 I.913.00, Préstecs llarg termini ens fora del sector públic, per import de 2.214.370.293 euros.

*Segon*

Autoritzar una ampliació de crèdit en el pressupost de gastos, en l'aplicació V78448314EJ63671 G.011A00.9, projecte financer TA000, per import de 4.792.122.032 euros.

  

València, 6 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública